939 
mačkoj. Nama se ovoga proljeća podala sgoda, da za Varaždin 
konstatujemo i malog i patuljastoga pietlića načinom ovim: 
Dne 25. aprila ulovljena je u dvorištu i to baš u zdencu 
njeke gospodje u Varaždinu krasna ptica, koja se je, jerbo plivati 
umije, sigurno od studene bure i kiše sklonila bila u taj zdenac. 
Prof. V. Dolansky pokaza nam tu pticu dne 27. aprila sa za- 
molbom, neka mu rečemo kakova je i o čem živi te da ju odmah 
vlastnici povratimo, jerbo ona hoće svom voljom, da ju ima. 
Razmotriv vanredno liepu močvaricu, učinismo po volji. Pri raz- 
matranju ustanovismo ovaj opis: 
duljina ptice: 20 em., kad pticu sasvim raztegnemo ; 
kljun: zelen vrh žućkast, začetak oko žvala jako crven; 
gornja strana tiela: od tjemena pa sve do repa perje mas- 
linasto smedje, samo sredina ledja crna sa nekoliko 
okruglih bielih pjega ; 
dolnja strana tiela: lice, vrat, prsa i stegna modrušasto 
siva, trbuh sasvim pepeljasto siv s nekoliko bielih valo- 
vitih vezova ; 
noge: jasno zelene. 
Po tom saznadosmo, da imademo posla sa starim mužjakom 
maloga pietlića (Porzana pusilla seu minuta, G allinula pusilla, 
Rallus pusillus, R.minutus, Ortygometra minuta, Crex pusilla). Ovaj 
opis podudara se gotovo sasvim s onim u Friderich-ovoj knjizi, 
Vollstindige Naturgeschichte der deutschen Zimmer-, Haus- und 
Jagdvögel. Stuttgart. 1876. pag. 638., pa bi bio u podpunom 
skladu i sa sl. 5 na tab. 32. Fritsch-eva djela (Vögel Europas), 
samo da je u ovoj slici iztaknuto crvenilo kljuna. 
Sutradan, t. j. dne 28. aprila, pohitim sam spomenutoj po- 
sjednici s molbom, neka riedku pticu pokloni školi, nu budem 
na žalost upućen, da je ptica iz smilovanja već puštena na slo- 
bodu u prostu prirodu. Tada podju nekoji gimnaziste za njom 
u potjeru, ali nestignu više istoga mužkića, van njegovu razstav- 
ljenu suputnicu ženku, koju uhite kod barutane (,praharnice“). 
I tako dobismo dne 30. aprila nešto manju od mužjaka ženku 
odmah nadjevenu za gimnazijsku sbirku. Njezini biljezi jesu: 
duljina čitavoga tiela: 19 cm., kad je sasvim raztegnemo ; 
kljun: žućkasto zelen, okolo žvala samo malo rumen ; 
glava: oko očiju modrušasto siva ; 
gornja strana tiela: kao u mužjaka ; 
